b'\n_START_ARTICLE_\nHarmoni\xc4\x8dna sredina\n_START_SECTION_\nPovezava z drugimi sredinami\n_START_PARAGRAPH_\nHarmoni\xc4\x8dna sredina je ena od treh pitagorejskih sredin. Za vse mno\xc5\xbeice podatkov, ki vsebujejo vsaj en par neenakih vrednosti, je harmoni\xc4\x8dna sredina vedno najmanj\xc5\xa1a od njih, aritmeti\xc4\x8dna sredina najve\xc4\x8dja, geometri\xc4\x8dna sredina pa vmes. \xc4\x8ce so vse vrednosti v neprazni mno\xc5\xbeici podatkov enake, so sredine vedno enake med seboj. Harmoni\xc4\x8dna, geometri\xc4\x8dna in aritmeti\xc4\x8dna sredina mno\xc5\xbeice {2, 2, 2} so na primer vse enake 2._NEWLINE_Harmoni\xc4\x8dna sredina je posebni primer M\xe2\x88\x921 poten\xc4\x8dne sredine._NEWLINE_Ker harmoni\xc4\x8dna sredina \xc5\xa1tevilskega seznama te\xc5\xbei mo\xc4\x8dno proti najmanj\xc5\xa1im elementom seznama, te\xc5\xbei (v primerjavi z aritmeti\xc4\x8dno sredino) v smislu da ubla\xc5\xbei vpliv velikih vrednosti in ote\xc5\xbei vpliv majhnih._NEWLINE_Velikokrat se namesto harmoni\xc4\x8dne napa\xc4\x8dno rabi aritmeti\xc4\x8dna sredina.'